CELEX: C2004/106/114
Language: el
Date: 2004-04-30 00:00:00
Title: Απόφαση του Πρωτοδικείου της 10ης Μαρτίου 2004 — Στην υπόθεση T-177/02, Malagutti-Vezinhet SA κατά Επιτροπής των Ευρωπαϊκών Κοινοτήτων (»Γενική ασφάλεια των προϊόντων — Κοινοτικό σύστημα ταχείας ειδοποιήσεως για τα τρόφιμα — Αγωγή αποζημιώσεως»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/58
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 10ης Μαρτίου 2004
   Στην υπόθεση T-177/02, Malagutti-Vezinhet SA κατά Επιτροπής των Ευρωπαϊκών Κοινοτήτων (1)
   
   («Γενική ασφάλεια των προϊόντων - Κοινοτικό σύστημα ταχείας ειδοποιήσεως για τα τρόφιμα - Αγωγή αποζημιώσεως»)
   (2004/C 106/114)
   Γλώσσα διαδικασίας: η γαλλική
   Στην υπόθεση Τ-177/02, Malagutti-Vezinhet SA, εταιρία τελούσα υπό δικαστική εκκαθάριση, με έδρα το Cavaillon (Γαλλία), εκπροσωπούμενη από τους B. Favarel Veidig και N. Boron, δικηγόρους, με τόπο επιδόσεων στο Λουξεμβούργο, κατάΕπιτροπής των Ευρωπαϊκών Κοινοτήτων (εκπρόσωποι: Μ.-J. Jonczy και Μ. França), με αντικείμενο αίτημα περί αποκαταστάσεως της ζημίας που υποστηρίζει ότι υπέστη η ενάγουσα κατόπιν της μεταδόσεως εκ μέρους της Επιτροπής επείγοντος σήματος ενημερώνοντος για την παρουσία καταλοίπων φυτοφαρμάκων σε μήλα προελεύσεως Γαλλίας και με μνεία του ονόματος της ενάγουσας ως εξαγωγέα των επιδίκων εμπορευμάτων, το Πρωτοδικείο (δεύτερο τμήμα), συγκείμενο από τους N. J. Forwood, πρόεδρο, J. Pirrung και Α. W. H. Meij, δικαστές, γραμματέας: B. Pastor, βοηθός γραμματέα, εξέδωσε στις 10 Μαρτίου 2004 απόφαση με το ακόλουθο διατακτικό:
   
               1)
            
            
               Απορρίπτει την αγωγή.
            
         
               2)
            
            
               Καταδικάζει την ενάγουσα στα δικαστικά έξοδα.
            
         
      (1)  ΕΕ C 233 της 28.9.2002